ОШ „ЈОВАН ПОПОВИЋ“

БЕОГРАД

ПРАВИЛНИК О НАГРАЂИВАЊУ ЗАПОСЛЕНИХ

Београд, 23.01.2023. године

На основу члана, 119 став 1. тачка 1. Закона о основама система образовања и васпитања („Службени гласник РС" бр 88/17,27/18-др. Закони,10/19, 6/20 и 129/21) и члана 42 став 1. тачка 1.Статута ОШ „Јован Поповић“ бр. 01-401 од 24.04.2019. године, , Школски одбор ОШ „Јован Поповић“, на седници одржаној 26.01.2023. године, донео је

ПРАВИЛНИК О НАГРАЂИВАЊУ ЗАПОСЛЕНИХ

Члан 1

Правилником о награђивању запослених (у даљем тексту: Правилник) у ОШ „Јован Поповић“, (у даљем тексту: Школа) уређују се врсте награда запосленима у школи, остварени резултати рада на основу којих се награде додељују и орган школе који доноси одлуку о додељивању награде.

Члан 2

Стваралачки рад запослених у школи на унапређењу образовно васпитног рада и организацији рада, посебно се стимулише и награђује сразмерно оствареним резултатима таквог рада.

Члан 3

Запослени могу да буду награђени уколико испуњавају услове дефинисане овим Правилником.

Запослени се награђују:

- дипломом за постигнуте резултате на такмичењима;

- похвалницом за најбољи одржан угледни/ огледни час;

- плаћеним семинаром по избору запосленог у трајању најдуже до два РАДНА дана;

- увећавањем броја дана годишњег одмора у складу са критеријумима дефинисаним Правилником.

Члан 4

Диплома за постигнуте резултате на такмичењима додељује се наставнику који је у току школске године са ученицима освојио једну од прва три места на општинском, окружном/градском, републичком или међународном такмичењу.

Члан 5

Похвалница за најбољи одржан угледни/ огледни час додељује се наставнику чији је час, у току школске године по мишљењу педагога, психолога и директора био изузетан. Предлог за доделу похвалнице за најбоље одржан угледни/ огледни час дају чланови стручног већа или стручни сарадници који су присуствовали часу.

Члан 6

Запослени који у току школске године има повећан обим посла и који поред послова прописаних Систематизацијом о организацијом послова, обавља и друге послове по налогу директора и то пре задатих рокова, као награду за свој рад добија право на похађање семинара по избору у трајању од најдуже два дана.

Члан 7

Увећавање броја дана годишњег одмора запослени добија у складу са следећим критеријумима:

* + за остварене изузетне резултате - четири радна дана, што подразумева:
		- да запослени остварује изузетан непосредни контакт са ученицима, другим запосленим и родитељима ученика;
		- да пружа помоћ у раду другим запосленима;
		- учествује у раду више комисија Школе;
		- да је креативан у раду и користи савремена средства за рад;
		- да његови ученици постижу изузетне резултате у учењу и на такмичењима освајају награде, похвале и захвалнице

или

* + - да има повећан обим посла и у трајању од најмање 3 месеца у току школске године или послове свог радног места у дужем временском периоду извршава пре постављених рокова.
	+ за врло успешне резултате - три радна дана, што подразумева:
		- пружа помоћ у раду другим запосленима;
		- поштује постављене рокове за додељене послове и успешан је у њима;
		- припрема ученике за такмичења или са њима учествује на културним манифестацијама;
		- креативан је у раду и користи савремена средства за рад.
	+ за успешне резултате - два радна дана, што подразумева:
		- савесно обављање послова свог радног места.

Запосленом се може увећати годишњи одмор само по једном од напред наведених основа.

# ПОСТУПАК ДОДЕЉИВАЊА НАГРАДА

Члан 8

Решење о додељивању награде запосленом доноси директор Школе на основу критеријума утврђених овим Правилником.

Директор доноси решење о награђивању запослених до краја године у којој је запослени остварио услове за награђивање.

Списак свих запослених и основ по коме су награђени директор истиче на огласној табли Школе. Уколико запослени сматра да има основ да буде награђен а не налази се на истакнутом списку, може да у року од 15 дана достави у писаном облику примедбе директору Школе уз приложене доказе којим поткрепљује разлоге из којих сматра да треба да буде награђен. Приложени докази треба да буду такви да се на недвосмислен начин може утврдити право на награду.

Члан 9

Овај Правилник ступа на снагу осмог дана од дана објављивања на огласној табли Школе.

Председник Школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Душан Кнежевић

Правилник је објављен на оглсаној табли Школе 30.01.2023.године, а ступио на снагу 08.02.2023.године.

Заведен под деловодним бројем 163/23.

Секретар

\_\_\_\_\_\_\_\_\_\_\_\_\_\_\_\_\_\_

Ивана Селаковић